El cicle Música Antiga Sagunt oferix un concert gratuït este dijous
26 d’octubre 2022

El departament de Cultura de l'Ajuntament de Sagunt ha programat en l'agenda musical el cicle Muses, Música Antiga Sagunt, que comptarà amb l’Ensemble La Regalada interpretant _Al son de clarinetes y timbales: música antigua_. L'actuació serà demà dijous, 27 d'octubre, a les 20.30 hores en la plaça del Fòrum, (c/ Horts) i és gratuïta.

La Regalada és un ensemble de trompetes, timbales i òrgan, que naix amb la intenció d'interpretar i recrear, des d'una perspectiva històricament informada, les músiques i sonoritats pròpies d'esta mena de formacions, esmenant així́ un buit dins del panorama de la música antiga del país.

El repertori que es recupera abasta un període que va aproximadament des de l'últim terç del segle XVI fins al final de segle XVIII, i passa per diferents gèneres: des de la música pertanyent als cossos de trompetes i tabals, passant per la música de trompeta i òrgan, fins a l'òpera i la música instrumental.

El nom del grup és un homenatge a aquells trompetes i tabalers que van prestar els seus servicis en l'anomenada Real Caballeriza Regalada, o Nueva Regalada. Així mateix, La Regalada proposa un nou programa on se centrarà en la música naval de la Santa Lliga.

![](/media/esmh4og3/c-la-regalada.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/el-cicle-musica-antiga-sagunt-oferix-un-concert-gratuit-este-dijous/ "Facebook")
*   [](http://twitter.com/share?url=https://aytosagunto.es/va/actualitat/el-cicle-musica-antiga-sagunt-oferix-un-concert-gratuit-este-dijous/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-musica-antiga-sagunt-oferix-un-concert-gratuit-este-dijous/ "Linked In")
*   [](mailto:?body=https://aytosagunto.es/va/actualitat/el-cicle-musica-antiga-sagunt-oferix-un-concert-gratuit-este-dijous/)